**PISANA PRIPRAVA ZA IZVOĐENJE NASTAVNOG SATA**

|  |  |  |
| --- | --- | --- |
| Nastavni sat: | | Kraljev vrt, Narodna bajka |
| Domena/koncept: | | B. Književnost i stvaralaštvo |
| Ishod: | | OŠ HJ B.3.2. Učenik čita književni tekst i uočava pojedinosti književnoga jezika.  OŠ HJ C.3.1. Učenik pronalazi podatke koristeći se različitim izvorima primjerenima dobi učenika. |
| Razrada ishoda: | | OŠ HJ B.3.2. – prepoznaje i izdvaja temu književnoga teksta  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru  OŠ HJ C.3.1. – prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi  – izdvaja važne podatke iz teksta i razvrstava ih prema uputi, te prenosi tekst u druge oblike ili medije |
| Međupredmetna tema: | | uku A.2.1. Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  z- B.2.2.C Uspoređuje i podržava različitosti. |
| Međupredmetna povezanost: | | Sat razrednika, Priroda i društvo |
| Vrednovanje: | Vrednovanje za učenje: | Bravo, odlično si izdvojio temu bajke. Točno si naveo likove.  Zanimljiva je tvoja odluka koju si donio nakon današnjeg sata. |
| Vrednovanje kao učenje: | DDS-Ponavljalica |
| Vrednovanje naučenog: | / |

|  |  |
| --- | --- |
| Metode učenje i poučavanja: | čitanje i rad na tekstu, razgovor, usmeno izlaganje, pisanje |
| Nastavna sredstva i pomagala: | Udžbenik Zlatna vrata 3, Radna bilježnica Zlatna vrata3  Pisanka, ploča, DDS |
| Mjesto izvođenja: | učionica |
| Literatura: | Kurikulumi međupredmetnih tema  Kurikulum nastavnog predmeta Hrvatski jezik |

|  |  |  |  |
| --- | --- | --- | --- |
| Tijek nastavnog sata: | Razrada sata: | | Trajanje: |
| 1. **Uvodni dio**   *Motivacija*  Učitelj/učiteljica na početku nastavnog sata upućuje učenike na slušanje afričke narodne priče Obećanje jednog lava- DDS-Mediji.  Nakon slušanja, razgovara s učenicima kakva je ovo bila priča. Je li ovo istinita priča? Po čemu to zaključuju. Jesu li obećanja važna? Zašto?  Najava  Učenici slušaju interpretaciju narodne bajke, Kraljev vrt uz uputu da pažljivo slušaju. | | 10 min |
| **2. Središnji dio**  *Interpretativno čitanje teksta*  *Emocionalno – intelektualna stanka*  *Objava doživljaja*  Kako vam se svidjela ova bajka? Što vam se svidjelo, a što ne? Učenici doživljaj mogu iskazati palcem gore/dolje.  *Interpretacija teksta*  *Razgovor, rad na tekstu*  *Učenici odgovaraju na pitanja. Čitaju bajku.*  *Učitelj/učiteljica vodi interpretaciju:*   1. Što je kralj otkrio šećući svojim vrtom? 2. Zašto su venuli hrast, bor i vinova loza? 3. Što je željela vinova loza? 4. Po čemu se dragoljub razlikuje od ostalih biljaka u vrtu? 5. Čemu te poučio dragoljub? 6. Što znači rečenica Svatko od nas ima svoj smisao u svijetu? 7. Po čemu si ti jedinstven/jedinstvena? Kojim se osobinama ponosiš?   *Sinteza*  Učitelj/učiteljica zajedno s učenicima stvara plan ploče.  Zapisuju naslov i autora bajke.  Koja je tema bajke? Koje smo likove upoznali?  Koja je ovo vrsta književnog djela? Što znamo o bajkama? | | 25 min |
| **3. Završni dio**  Učenici rješavaju digitalne sadržaje na DDSu.  Ponavljalica- ponovimo što smo naučili čitajući bajku Kraljev vrt. Učenici će samoprocijeniti svoju aktivnost i doprinos satu. Nakon riješenih zadataka učenici će dobiti povratnu informaciju o točnosti odgovora. | | 10 min |
|  | **Domaća zadaća**  Razgovarajte s članovima obitelji koju su vam oni bajku najčešće pričali, ali u nekoj svojoj verziji.  Radna bilježnica, stranica 39. | |  |
| Nastavne aktivnosti: | Aktivnosti učitelja: | Aktivnosti učenika: | |
| -upućuje učenike na slušanje priče  Vodi razgovor temeljen na odslušanoj priči.  Interpretativno čitanje teksta.  Postavlja pitanja.  Navodi na zaključke.  Upućuje na DDS.  Daje upute za rad. | Razgovara, obrazlaže, objašnjava svoje razmišljanje.  Sluša. Piše.  Odgovara na pitanja.  Analizira tekst uz pomoć učitelja/učiteljice.  Izvodi zaključke, sintetizira.  Igra edukativne igre, bira digitalne sadržaje uz vodstvo učitelja/učiteljice. | |

|  |  |
| --- | --- |
| Dodatni zadaci (problemski, istraživački i sl.) | Izaberi jednu ljekovitu biljku i istraži po čemu je ona jedinstvena i ljekovita. |
| Prilagodbe za učenike s teškoćama: | – povećati font teksta  – pomoći pri čitanju i snalaženju u tekstu, smanjiti obim zadatka, dati dodatnu uputu, provjeriti je li učenik razumio  – davati češće povratne informacije  – zadatak za učenika: izreci svoju odluku za danas i zapiši ju u bilježnicu |
| Aktivnosti za rad s darovitim učenicima: | Ispričaj imaš li neke osobine koje bi htio/htjela promijeniti. Zašto? |

|  |  |
| --- | --- |
| Multimedijski i interaktivni sadržaji: | <https://www.e-sfera.hr/dodatni-digitalni-sadrzaji/d9dadf6e-84a6-47cd-a7b1-3b689e3569f7/> |
| Projektni zadaci: |  |

|  |
| --- |
| Plan ploče |
| Kraljev vrt  Narodna bajka  Tema: Budi ono što jesi, ne uspoređuj se s drugima i ne mijenjaj se zbog drugih.  Likovi: kralj, dragoljub  Bajka – posebna [književna vrsta](https://www.lektire.hr/knjizevne-vrste/) u kojoj se stvarno isprepliće s nestvarnim i čudesnim. Glavni likovi su obično dobri i jasno odijeljeni od loših, a na kraju bajke su nagrađeni za svoju dobrotu.  Narodna bajka – često su nastajale narodnom predajom, nije im poznat autor. Prenosile su se s naraštaja na naraštaj usmenim putem |